 Aịzaya 29  Ahụhụ ga-adịrị Ariel, ee, Ariel, bụ obodo Devid mara ụlọikwuu! Tụkwasịnụ afọ nafọ; ka ememme niile na-abịakwa noge ha.M ga-eme ka ihe siere Ariel ike, ọ ga-erukwa uju, kwaa ákwá arịrị, ọ ga-aghọkwara m ekwú nke ebe ịchụàjà Chineke.M ga-ama ụlọikwuu gburugburu iji buso gị agha, m ga-ejikwa osisi pịrị ọnụ wuo ogige gburugburu gị wee nọchibido gị, m ga-ewukwa ihe m ga-eji nọchibido gị.Ị ga-ada wee nọrọ nala na-ekwu okwu, ụda olu gị ga-adị ala dị ka nke onye si nime ala na-ekwu okwu. Dị ka olu onye na-agba afa, olu gị ga-esi nala na-adapụta, okwu gị ga-esikwa nime ala na-adapụta nwayọọ nwayọọ.Ìgwè mmadụ ị na-amaghị ndị ha bụ ga-adị nnọọ ka ntụ. Ìgwè ndị na-achị naka ike ga-adịkwa nnọọ ka igbogbo ọka nke na-agabiga agabiga. Ọ ga-emekwa notu ntabi anya, na mberede.Jehova nke ụsụụ ndị agha ga-eji égbè eluigwe na ala ọma jijiji na oké ụda, oké ifufe mmiri na oké ifufe, na ire ọkụ nke ọkụ na-erepịa ihe chee ihu nebe ị nọ wee napụta gị.Banyere ìgwè mmadụ si ná mba niile bụ ndị na-ebuso Ariel agha, ọbụna ndị niile na-ebuso ya agha, na ụlọ elu nnọchibido ndị e wuru iji nọchibido ya nakwa ndị na-eme ka ihe siere ya ike, ihe ga-eme ha ga-adị ka ọ bụ ná nrọ, nọhụụ nke abalị.Ee, ọ ga-adị nnọọ ka mgbe onye agụụ na-agụ rọrọ nrọ ebe ọ na-eri nri, o wee teta, ma agụụ ka na-agụ mkpụrụ obi ya; ọ dịkwa ka mgbe onye akpịrị na-akpọ nkụ rọrọ nrọ ebe ọ na-aṅụ mmiri, o wee teta, ma, lee, ike ka gwụrụ ya, akpịrị ka na-akpọkwa mkpụrụ obi ya nkụ; otú ahụ ka ọ ga-adị ìgwè mmadụ si ná mba niile bụ ndị na-ebuso Ugwu Zayọn agha.Gbuonụ oge, ka o jukwa unu anya; nyachienụ anya unu, ka unu ghara ịhụ ụzọ. Ha na-eme ka ndị mmanya na-egbu, ma ọ bụghị mmanya ka ha ṅụrụ; ha adagharịwokwa, ma ọ bụghị nihi mmanya na-egbu egbu.Nihi na Jehova awụkwasịwo unu mmụọ nke oké ụra; ọ na-emechikwa anya unu, unu ndị amụma. O kpuchiwokwa ọbụna isi unu, unu ndị ọhụụ.Ọhụụ banyere ihe niile dịkwa unu ka okwu dị nakwụkwọ a kachiri akara, nke e nyere onye nwere ike ịgụ ihe, sị: Biko, gụpụta ihe a nolu dara ụda, o wee sị: Agaghị m agụli ya, nihi na a kachiri ya akara;a ga-ewerekwa akwụkwọ ahụ nye onye na-enweghị ike ịgụ ihe, mmadụ asị ya: Biko, gụpụta ihe a nolu dara ụda, o wee sị: Amaghị m otú e si agụ ihe ma ọlị.Jehova wee sị: Ebe ọ bụ na ọ bụ nọnụ ka ndị a bịakwuteworo m, ọ bụkwa naanị egbugbere ọnụ ha ka ha ji nye m otuto, ha emewo ka obi ha dị anya nebe m nọ, egwu ha na-atụ m bụkwa ihe mmadụ nyere niwu nke a na-akụziri ha,ya mere, lee, ọ bụ m ga-eme ndị a ihe dị ịtụya ọzọ, nụzọ dị ịtụya, ee, ihe dị ịtụya; amamihe nke ndị ha maara ihe ga-alakwa niyi, nghọta nke ndị ha nwere uche ga-ezo onwe ya.Ahụhụ ga-adịrị ndị na-agami nnọọ agami iji zonahụ Jehova atụmatụ ha, ndị meworo omume ha nebe gbara ọchịchịrị. Ha na-asịkwa: Ònye na-ahụ anyị, ònyekwa maara ihe anyị na-eme?Lee ka unu si bụrụ ndị rụrụ arụ! È kwesịrị ile ọkpụite anya dị ka e si ele ụrọ anya? Nihi na ihe a rụrụ arụ ò kwesịrị ikwu banyere onye rụrụ ya, sị: Ọ bụghị ya rụrụ m? Ihe a kpụrụ akpụ ọ na-ekwu banyere onye kpụrụ ya, sị: O nweghị nghọta?Ọ bụghị naanị ntakịrị oge fọdụrụ ka e mee ka Lebanọn ghọọ ubi mkpụrụ osisi, ka e werekwa ubi mkpụrụ osisi dị ka oké ọhịa?Nụbọchị ahụ, ndị ntị chiri ga-anụ ihe e kwuru nakwụkwọ a, ọbụna anya ndị ìsì ga-ahụ ụzọ nitiri nakwa nọchịchịrị.Ndị dị umeala nobi ga-emekwa ka ọṅụ ha na-enwe nime Jehova dị ukwuu karị, ọbụna ndị ogbenye netiti ụmụ mmadụ ga-aṅụrị ọṅụ nOnye Nsọ Izrel,nihi na onye na-achị naka ike ga-anwụ, onye na-etu ọnụ ga-ala niyi, a ga-ebipụkwa ndị niile na-amụ anya iji mee ihe ọjọọ,ndị na-eme ka mmadụ banye ná mmehie site nokwu ọnụ ya, ndị na-ewere ihe ụrà debere onye na-enye ịdọ aka ná ntị nọnụ ụzọ ámá, ndị na-ejikwa arụmụka na-enweghị isi akwapụ onye ezi omume nakụkụ.Ya mere, nke a bụ ihe Jehova, bụ onye gbapụtara Ebreham, gwara ụlọ Jekọb: Ihere agaghị eme Jekọb ugbu a, ihu ya agaghịkwa agbarụ agbarụ;nihi na mgbe ọ hụrụ ụmụ ya, bụ ọrụ aka m, netiti ya, ha ga-edo aha m nsọ, ha ga-edokwa Onye Nsọ nke Jekọb nsọ, ha ga-atụ egwu Chineke Izrel.Ndị na-ejehie na mmụọ ha ga-enwe nghọta, ọbụna ndị na-atamu ntamu ga-anata ntụziaka. 